Kamilica

**Kamilica** (lat. *Matricaria chamomilla*, sinonim: *Matricaria recutita*) jeste biljka iz porodice *Asteraceae*, najpoznatija je i najkorištenija od svih drugih vrsta kamilice. Drugi nazivi za kamilicu su titrica, bijeli žabljak, kamomila, hermanek i njemačka kamilica.

mini|lijevo|Gajena kamilica
mini|lijevo|Završna faza cvjetanja
mini|lijevo|List kamilice

## Karakteristike 
Kamilica je jednogodišnja biljka koja raste do visine do 50&nbsp;cm i ima vrlo prijatan aromatičan miris. Spada u vrstu korovskih biljaka. Cvjetovi su sa bijelim laticama oko skupljenih žutih latica. Cvjeta od početka maja do kraja avgusta. Cvjetovi su hemafrodični, to jest sadrže i tučak i prašnike (muške i ženske organe potrebne za razmnožavanje).
thumb|lijevo|Cvijet* kamilice *:A. Žute latice B. Bijele latice

## Hemijski sastav 
Glavni i sastojak kamilice koji daje ljekovito svojstvo je eterično ulje kojeg ima i do 1,9 %. U sastav eteričnog ulja ulaze mono-iseskviterpeni, od kojih su osnovni laktoni–matricin i matrikarin. Pod dejstvom destilacije vodenom parom iz matricina nastaje jedinjenje humazulen. U eteričnom ulju mogu se naći i neki drugi seskviterpeni kao što su farnezen i kadinen. Ulje sadrži i alkohol–bizabolol i jedan ketoalkohol te karpinsku kiselinu. U cvjetovima su izolovani sljedeći flavonoidi: apigenini, patulitrin i apigenin-7-glikozid, kao i kvercimetrin. Eterično ulje sadrži i kumarine  umbeliferon i hernaiarin te sitosterin, holin, B-karotin, askorbinsku kiselinu (vitamin C), polisaharide i organske kiseline.

## Upotreba 
Pored upotrebe u medicini, ekstrakt i eterično ulje kamilice se koriste u kozmetičke svrhe. Čest je dodatak sapunima za osjetljivu kožu i šamponima za svjetliju kosu. Ekstrakt kamilice se koristi u organičkom vrtlarstvu kao prirodno sretstvo protiv biljnih bolesti i parazita. Cvijet i ostaci cvijeta poslije destilacije i prerade se koriste kao prirodno gnojivo. Zbog aromatičnog mirisa, kamilica se može gajiti između drugih biljnih kultura za odbranu od insekata. Eterično ulje kamilice se koristi i u industriji parfema. Ekstrakt se dodaje kao antialergijski agent u razne kozmetičke proizvode. Žuta boja koja se koristi u industriji hrane se dobija iz cvijeta kamilice.

## Upotreba u medicini 
Kamilica se koristi kao pomoćno ljekovito sredstvo za probleme s probavnim traktom. Eterično ulje se dodaje u preparate protiv kožnih oboljenja. Hemijski sastav kamilice podržava fiziološko djelovanje jetre i slezene., Ostale indikacije: Migrena, neuralgija, poteškoće u probavnom traktu i varenju, čir želuca i dvanaestopalačnog crijeva, malokrvnost, depresija i druge nervne krize. Po njemačkoj farmakopeji kamilica je odobrena kao sredstvo protiv kašlja, bronhitisa, visoke temperature, prehlade, upala kože i usta, pojačivać imuniteta i pomoć kod povreda i opekotina.

## Primjena u narodnoj medicini 
Po narodnom ljekaru i učitelju Vasi Pelagiću: „Dobro je piti svaki dan protiv trbobolje, tegobe pri mokrenju, pogreške u ženskom pranju i porođaju, bolova džigerice, proliva i hladnoće u nogama i rukama.“ Blagi čaj od kamilice se može  davati bebama se osjetljivim stomakom prije majčinog mlijeka. Čaj od kamilice se koristi protiv žutice i ostalih bolesti jetre. Ostale upotrebe u narodnoj medicini su identične upotrebi u savremenoj medicini.

## Reference
## Vanjski linkovi 
*PFAF database Matricaria recutita
*Kamilica - Matricaria chamomilla 
*Bolesti jetre i kamilica

## Dodatna literatura
* Vasa Pelagić, Pelagićev Narodni Učitelj, 1888.
* Dr. Enes Hasanagić, *Ljekovito bilje i jetra* str.199. Svjetlost, Sarajevo, 1984.
* Njemačka Komisija E: The Complete German Comission E Monographs,1988 (Američko izdanje)
* Alma R. Hutchens. Indian Herbology of North America, Shambhala Publications, 1973.

Kategorija:Ljekovito bilje
Kategorija:U začetku, Biologija